![Final logo design[3847]]()  

|  |  |
| --- | --- |
| NAZIV AKTIVNOSTI | PRVI DAN AKTIVNOSTI NA MOBILNOSTI U HVARU |
| DATUM REALIZACIJE | 10.travnja 2019 |
| MJESTO REALIZACIJE | Hvar |
| BROJ SUDIONIKA | Oko 40 |
| POPIS SUDIONIKA | Sva djeca iz projektnih timova partnerskih zemalja i mentori iz Hrvatske, Italije, Španjolske i Cipra |
| KRATKI OPIS | Prvi  dan zajedničkih aktivnosti započeo je u školi. Na samom početku učenicima i učiteljima iz Italije, Španjolske i Cipra prezentirala se naša školska ženska klapa pjesmom "Diridonda" pod vodstvom učiteljice Mirande Krivić. Potom su uslijedile prezentacije gostujućih u kojima je svatko ukratko predstavio svoj grad i školu. Nakon toga na red je došla radionica izrade čipke u kojoj su svi rado sudjelovali i koja je rezultirala zanimljivim i lijepim uradcima. Poslije pauze u kojoj su se svi malo počastili slatkišima i sokovima, cijela grupa je pod vodstvom učiteljice Zrinke Zokić, otišla u obilazak znamenitosti grada Hvara. Poslije ručka opet smo se našli u školi gdje su naši učenici prezentirali hvarsku materijalnu i nematerijalnu baštinu zaštićenu Unesco-m. Na kraju prezentiranja proveden je kviz znanja kako bismo dobili povratnu informaciju o razumijevanju i memoriranju najvažnijih činjenica vezanih za obrađene sadržaje. Kviz je bio zanimljiv i moramo priznati da su rezultati bili jako dobri, a najboljima su se pokazali učenici iz Cipra koji su i odnijeli pobjedu. Potom smo se počastili degustacijom sladoleda od vanilije s preljevom od maslinovog ulja s okusom naranče, proizvodom iz uljare Radojković, kao i dalmatinskom rožatom. Na kraju dana uslijedila je e- evaluacija koju su obavili u informatičkoj učionici, nakon čega su sva djeca otišla na zajedničku večeru, na popularnu pizzu, dok su učiteljice s našim, cijeli dan aktivnim učiteljicama Helgom Buratović i Natalijom Šćepanović i Elom Matković, također članicom projektnog tima, otišle u konobu "Luvij" na degustaciju hvarskog vina, ali i u posjet jednoj od rijetkih, očuvanih konoba. |